CELEX: C2005/281/51
Language: fi
Date: 2005-11-12 00:00:00
Title: Asia T-327/05: Kanne 11.8.2005 — Thierry v. Euroopan yhteisöjen komissio

12.11.2005   
            
            
               FI
            
            
               Euroopan unionin virallinen lehti
            
            
               C 281/27
            
         Kanne 11.8.2005 — Thierry v. Euroopan yhteisöjen komissio
   (Asia T-327/05)
   (2005/C 281/51)
   Oikeudenkäyntikieli: ranska
   Asianosaiset
   
      Kantaja: Michel Thierry (Howald, Luxemburg) (edustajat: asianajat G. Bounéou ja F. Frabetti)
   
      Vastaaja: Euroopan yhteisöjen komissio
   Vaatimukset
   
               —
            
            
               ylennyskierroksen 2004 ylennettyjä virkamiehiä koskevasta luettelosta tehty päätös on kumottava siltä osin kuin kantajan nimi ei ole luettelossa sekä liitännäisesti tämän päätöksen valmisteluasiakirjat on kumottava
            
         
               —
            
            
               vastaaja on velvoitettava korvaamaan oikeudenkäyntikulut.
            
         Oikeudelliset perusteet ja pääasialliset perustelut
   Kantaja riitauttaa kanteellaan komission päätöksen olla ylentämättä häntä palkkaluokkaan A5 vuoden 2004 ylennyskierroksella. Hän väittää, että komission tässä tapauksessa soveltamassa uudessa järjestelmässä, jossa ylennykset perustuvat virkamiehille annettaviin etusijapisteisiin, annetaan liikaa painoarvoa virkaiälle ylenemisperusteena. Kantaja katsoo näin ollen, että hänen tapauksessaan ei suoritettu ansioiden vertailua, mikä on ristiriidassa henkilöstösääntöjen 45 artiklan, tämän artiklan yleisten täytäntöönpanosäännösten, arviointia ja ylennystä koskevan hallinnollisen ohjeen sekä syrjintäkiellon periaatteen kanssa. Hän väittää samalla perusteella myös, että mielivaltaisen menettelyn kiellon periaatetta, perusteluvelvollisuutta, luottamuksensuojan periaatetta ja patere legem quam ipse fecistin periaatetta (viranomaisten toimet sitovat niitä niiden myöhemmässä toiminnassa) on loukattu ja että toimivaltaa on käytetty väärin.